《春兴 其十五》
明代·黎景义

今日残花昨日开，暮潮归去早潮来。

为文无出相如右，欲赋惭潮宋玉才。

道自升沈宁有定，心从到处即成灰。

多情只有春庭月，片影漂摇落酒杯。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。